Awak perlu bersumpah.
Ia bijih baru.
Elrond pandai meyakinkan kita
yang Gil-galad tiada niat jahat ketika hantar dia ke sini.
Ada niat yang tersembunyi.
Pergi ke Lindon.
Siasat niatnya.
Jawatan kamu dilucutkan! Kamu bertiga!
Cukup!
Abang musnahkan hidup kawan abang dan malukan keluarga.
Berjumpalah Manusia yang berlindung di menara jam lama itu.
Sampaikan pesanan.
Orang awak boleh hidup jika kalian lepaskan hak ke atas bumi ini
dan taat setia kepadanya.
Raja sebenar kami akan kembali.
Saya percaya tahanan tuanku itu
ialah pewaris takhta Benua Selatan yang dalam buangan.
Berjuanglah dengan saya…
-Saya nak berkhidmat! -Samalah!
Sebelum Sauron jadikan tanah mereka miliknya.
Awak tipu,
lindungi orang asing dalam kalangan kita.
Kita akan ketinggalan.
Ini cara kita kejar ahli lain.
Dia bantu kita dan kita bantu dia.
Jari cerah.
Bukan, Ber… Berhijrah.
Ber-hij-rah.
Maksudnya berpindah. Itu cara hidup Harfoot.
Kami habiskan musim sejuk di Hutan Lama
dan pada musim panas, kami pergi ke Lembah Norfield untuk tangkap siput.
-"Siput"? -Siput, ya.
Sebaik saja daun oak bertukar warna, kami pun berhijrah ke Dusun.
Ia kebun luas
yang dipenuhi epal, plum, aprikot, lobak merah, awak tentu suka.
Masalahnya, ada banyak ancaman di sepanjang perjalanan ke sana.
"Ancaman"?
Macam bahaya.
Contohnya, orang besar, serigala, kabus, hujan,
trol bukit, trol gua, apa-apa saja yang nak bunuh kita.
"Bunuh"?
Maknanya buat sesuatu mati.
Saya ancaman.
Tidak, awak bukan ancaman.
-Awak… -Tidak. Kelip-kellip.
Kejadian itu tak disengajakan.
Awak bukan ancaman.
Awak baik.
Saya baik?
Awak baik, kerana awak bantu kami.
Nori!
Bagus. Yang lain tentu dah bersedia.
Ayuh!
Mari kita pergi. Marilah.
Saya…
Saya baik.
Kalau awak cucuk saya lagi,
saya akan tarik bulu awak semasa awak tidur.
Tariklah telinga saya sekali.
Taklah saya dengar lagi dengkuran awak.
Saya tak berdengkurlah.
-Awak berdengkur. -Betul.
Ayuh. Dusun takkan datang kepada kita.
Mungkin kita jalan lebih laju kalau awak nyanyikan lagu mak awak.
Ya, nyanyilah, Pops, buat suara bergetar.
Nyanyilah, ia pasti membantu.
Mentari terbenam
Di sebalik batu
Sinar di menara
Semakin halus
Api tinggal bara
Malam bulan purnama
Kutinggalkan semuanya
Untuk entah ke mana
Serulah aku Dunia nun di sana
Bukit-bukau Rhovanion - Weedbrook
Tibalah hari aku berkelana
Cenuram Bawah - Paya Kelabu
Mengembara, bertualang
Berkelana
Tabung air kian kering
Makanan kian tiada
Kudratku menipis Langkah kugesa
Liku Trout
Kontotnya kakiku Perjalanan jauh
Di kiriku, penat lesu
Di kananku, lagu
Thistledell - Siratan Lembah
Menyanyilah kepadaku Dunia di sana
Ayuh, pimpinlah aku Berkelana
Carilah aku
Yang sedang berkelana
Kuterima jawapannya
Dari langit berawan
Tak semua yang berkelana Terpesong haluan
Walau betapa peritnya
Yang perlu kukorban
Tak semua pengembara Terpesong haluan
Terowong itu dah siap, tuan.
Lengan kamu. Aku nak tengok.
Bagaimana rasanya?
Pedih macam terbakar, Bapa Kudus.
Kalaulah kau boleh rasa seperti yang aku rasa,
kerana kelak, ia akan hilang.
Lalu membawa bersamanya, cebisan diri aku yang kenal kehangatan.
Aku pasti merinduinya.
Seru bala tentera. Masanya dah tiba.
Musuh kita bersumpah akan menyerang.
Demi pengampunan mereka,
kita disuruh meninggalkan menara ini
dan bersumpah akan taat kepadanya.
Saya memang bukan raja yang kalian tunggu-tunggu.
Tapi jika kalian setuju untuk berjuang dengan saya,
menara ini takkan lagi mengingatkan kita kepada kelemahan kita,
tapi ia akan menjadi simbol kekuatan kita.
Siapa sanggup sertai saya?
Siapakah yang sanggup bangkit dan berjuang?
-Mari kita berjuang. -Ya.
Bangkit dan berjuang?
Kamu akan mati.
Lebih baik kita ambil saja risikonya
dan tunduk kepada musuh.
Saya dah bertentang mata dengannya.
Dia bukan penyelamat kalian.
Jadi, awak penyelamat kami?
Elf?
Bagi pihak nenek moyang kita, dengarkanlah.
Mereka hidup!
Bersama-sama, kita boleh menghadapinya.
Sertai saya dan bersama-sama, kita akan selamat!
Ayuh, sertailah saya!
Ayuh!
Ikut saya!
Theo!
Ini peluang kita. Ini masanya. Mari.
Mari sini, budak. Ikut saya.
Boleh tolong saya?
Tinggi lagi…
Cukuplah, nak.
Bawa ia ke seberang.
-Ayah. -Isildur.
Boleh kita berbincang?
Kenapa saya tak dipilih untuk ekspedisi itu?
-Bukankah kamu nak ke barat? -Tidak.
Selagi saya belum berbakti kepada Númenor.
Bakti apa? Jelaskannya.
Saya tak dapat jelaskannya.
Sebab itulah saya cuba mencarinya
dengan meminta bantuan ayah.
Ayah nak tolong,
malangnya, sukarelawan kami lebih ramai daripada yang diperlukan.
Separuh penduduk kota ini mahu pergi.
Dahulukanlah nama saya.
Apa kelayakan kamu?
-"Kelayakan"? -Adakah kamu Pengawal Laut?
-Ayah pun tahu saya cekap belayar… -Adakah kamu Pengawal Laut?
Pengawal Ratu? Saudagar?
-Ini soal kerja. -Tentera Berkuda?
Ayah cakap merepek.
Kamu cuma berlagak kononnya patuh kepada tradisi pulau ini,
tapi semua orang itu menjiwainya.
Mereka berusaha untuk menyumbang dan berkhidmat.
Bukan seperti kamu yang tak pedulikan semua itu.
Saya peduli dan sedia berkhidmat.
Ayah bangga mendengarnya.
Tapi kamu dah dapat peluang
dan kamu dah buat pilihan.
Mempertaruhkan nyawa warga Númenor
demi orang Benua Selatan comot dan Elf penghasut perang itu?
Tanya Pharazôn! Kenapa tuan mahu saudara kita mati?
Pharazôn!
-Pharazôn! -Ikut saya.
Maaf kerana tiada khabar berita. Minggu ini memenatkan.
Kenapa dia tak cuba halang?
-Dia setia kepada ratu ketika betul atau… -Salah.
Ramai orang tak setuju, tapi jumlahnya kecil, tapi…
Jadi, awak perlu nasihatkan dia. Dia pasti dengar.
Apabila saya bercakap, dia pekakkan telinga.
Kalau begitu, cakaplah lebih kuat.
Orang Benua Selatan.
Awak ada tetamu.
Ke mana musuh akan pergi selepas ini?
Rasanya ke selatan. Ke arah menara pengawal Ostirith.
Patik akan maklumkan Pengawal Laut.
Terima kasih, Lord Halbrand.
Pasti talian persaudaraan kamu berguna apabila kita mendarat kelak.
Mendarat?
Galadriel beritahu kami bahawa kamu mahu menyatukan rakyat.
Betulkah?
Beta harap dia tak terlajak kata.
Sebenarnya, saya…
Teman saya cuma rasa terbeban dengan tanggungjawabnya.
Apabila tiba masanya, saya pasti dia akan memikul tugasnya.
Harapnya begitulah memandangkan beta dah pertaruhkan nama beta.
Tuanku, ayahanda tuanku mahu berjumpa.
"Galadriel beritahu kami."
Pandai ratu pilih masa untuk tinggalkan saya demi ayahandanya.
Awak tergamak biar saya ditangkap kerana mahu kerja di sini.
Awak gunakan saya walaupun saya enggan terlibat.
Saya dah yakinkan Númenor supaya hantar lima kapal
dan 500 orang untuk membantu rakyat awak
dan mengiktiraf awak sebagai raja.
Orang lain akan ingat awak yang pergunakan saya.
Cari raja lain.
Saya tak suka tempat ini.
Jangan bimbang, Dil. Ia cuma pokok.
Kenapalah mereka ikut jalan ini?
Genting Rockfoot tentu tersekat.
Keadaan takkan lebih mudah pada waktu malam. Jangan berhenti.
"Lebih mudah pada waktu malam."
Serigala.
Beritahulah saya segala yang berlaku.
Hutan ini tak pernah sekosong ini.
Ia jelas sekali.
Dia puncanya, bukan? Lelaki besar itu.
Apa awak nak saya buat?
Perkara yang sepatutnya semasa di kem.
Cabut roda pedati mereka dan tinggalkan mereka!
Bila awak nak sedar?
Apabila wanita kematian suami?
Atau anak kematian ibu bapa?
Orang dah mula lapar.
Jangan pergi jauh.
Peliknya…
Aneh betul…
-Kamu buat saya terperanjat! -Malva.
-Ada kesan kaki. -Dalam lumpur.
Cakap seorang demi seorang, tolonglah!
Lari!
Ayuh, lari!
Nori!
Nori, larilah dari situ!
Nori!
Awak boleh mati!
Bertahan, Ontamo.
Banggakan ayah kamu.
Ayunan mereka kuat tapi cemerkap.
Namun?
Mereka belum pernah lawan musuh ini.
Mungkin Elf boleh beri tunjuk ajar?
Ada banyak cara untuk bunuh Orc.
Tapi saya nasihatkan cara yang berkesan dan mudah.
Tikam, putar, ragut isi perut.
Cuba serang saya.
Kita tengok siapa yang boleh menang.
Sesiapa yang dapat kalahkan dia akan diberikan pangkat…
Leftenan.
Seni menggunakan pedang perlukan keseimbangan, bukan kekuatan.
Lawan dengan kaki, bukan dengan lengan.
Elf lawan askar di dataran.
Jangan pegun.
Bergerak sentiasa.
Jangan harapkan kekerasan untuk menewaskan Orc.
Mudah saja untuk mengalahkan mereka.
Syabas, leftenan.
Tak sangka pembantu tukang besi boleh buat begitu.
Ayah masih boleh menghalangnya.
Sepupu ayah memang bertakhta, tapi rakyat ikut cakap ayah.
-Dengan bantuan mereka, ayah boleh… -Boleh apa?
Guna pengaruh ayah.
Kadangkala, kebodohan remaja buat lelaki dewasa berduka.
Bodohkah kalau kita cuba menghalang perang?
Memang bodoh kalau kita cuba melawan arus.
Anakku, air pasang boleh melemaskan orang
dan air surut boleh menghanyutkan dia ke laut.
Untuk bermain arus, kita perlu tahu meramal arahnya.
Ayah sendiri halang mantan raja
daripada mengembalikan tradisi.
Mustahil ayah tak mampu mempengaruhi ratu.
Kenapa kamu fikir ayah dan ratu tak sehaluan?
Kerana ayah lebih rela mati daripada menerima perintah Elf.
"Perintah Elf"?
Apabila semua ini berakhir, Elf yang akan patuh kepada perintah kita.
Biarlah sepupu ayah berperang bersama Galadriel jika itu kehendaknya.
Ayah berperang demi Númenor.
Mana mungkin ini untuk Númenor.
Kamu tak faham-faham lagikah?
Kelak, kita akan selamatkan warga Benua Tengah,
bantu mereka dan persembahkan raja yang mereka tunggu-tunggu.
Raja yang terhutang budi kepada kita.
Sekarang, cuba fikir, apa pulangan yang kita akan dapat?
Bijih, hutan, perdagangan, ufti…
Ayah takkan menghalang perang demi apa-apa sekalipun.
Kamu pun tak patut juga.
Kerajaan ini!
-Kerajaan kita dalam bahaya. Ayahanda… -Bahaya sudah tiada.
Sekarang, kami akan ikut kehendak ayahanda.
Kami memulihkan hubungan dengan Elf.
Saya akan pergi ke Benua Tengah.
Míriel?
Ya, ayahanda.
Ini saya.
Jangan pergi ke Benua Tengah.
Di sana, hanya ada…
Apa? Apa yang ada?
Kegelapan.
Hebat, bukan?
Semua orang heboh tentang keberanian awak.
Mereka tak pernah puji orang luar macam ini.
Saya bawa lilin lebah.
Lumurkan pada tangan. Ia boleh melegakan rasa sakit.
Hei.
Berhenti. Tolonglah.
Demi penyatuan dua kerajaan mulia yang berkekalan,
Khazâd dan Noldor.
-Demi penyatuan kita. -Demi penyatuan kita.
Sebelum kita mabuk dek arak ini,
Lord Durin, awak mengagumkan saya.
Khazad-dûm kerajaan Bangsa Dwarf yang paling tak menonjol,
tapi kebelakangan ini, katanya, relau awak giat membakar
semarak pancaran mata Aulë.
Lombong awak makin dalam.
Kenapa awak tiba-tiba begitu bersemangat?
Saya patut tanya awak soalan sama.
Kerah pahlawan keluar, meluaskan kota.
Agak mendadak bagi kaum Elf, bukan?
Biasanya awak ambil berminggu-minggu untuk buang…
Izinkan saya mencelah.
Masa berlalu amat perlahan bagi kaum Elf.
Kita kerap sangka usaha bertahun-tahun berlaku sekelip mata.
Oleh itu, patik harap tetamu kita tak kecil hati.
Beta tak rasa kawan Bangsa Dwarf kita ini
akan tersinggung dengan soalan ikhlas beta.
Saya juga ada soalan ikhlas untuk awak.
Dari mana awak dapat meja ini?
Kenapa awak tanya?
Batu ini hanya terbentuk pada kedalaman tertentu.
Penggema kami jarang kesan kewujudannya.
Jadi, kami anggap ia amat berharga.
Kami menggunakan hanya untuk tujuan suci.
Seperti monumen atau makam,
untuk memperingati orang yang dah tiada.
Maafkan kekhilafan kami, Lord Durin.
Kami akan hantar ia ke tempat asal awak untuk digunakan sewajarnya.
Syukurlah masih ada Elf yang berhati mulia.
Yang Mulia.
Kalau begitu, mari ucap selamat demi penyatuan dua kerajaan kita.
Demi penyatuan kita.
Kesetiaan awak kepada Bangsa Dwarf amat mengagumkan.
Kita memang patut setia kepada kawan.
Tak kira kaum atau bangsa.
Walaupun ia bermakna menipu raja?
Raja Agung, patik terfikir, mungkin patik yang telah ditipu.
Patik pergi ke Khazad-dûm untuk menjalinkan talian persahabatan,
tapi rupa-rupanya, tuanku mahukan sesuatu yang lebih nyata.
Kamu tahu Syair Asal Usul Hithaeglir?
Tolong ceritakan kepada beta.
Ia cuma legenda yang kesahihannya diragui.
Ceritakanlah, Elrond Peredhel.
Ia mengisahkan satu pertempuran,
yang berlaku di atas Pergunungan Halimun.
Bukan demi maruah atau tanggungjawab, tapi kerana sebatang pokok
yang kononnya didakwa menyimpan Silmaril terakhir yang telah hilang.
Pertempuran antara pahlawan Elf
dengan hati sesuci Manwë,
yang mencurahkan cahayanya ke dalam pokok itu untuk melindunginya,
dengan khadam Morgoth, Balrog,
yang menjuruskan kebenciannya terhadap pokok itu agar ia hancur.
Tatkala mereka bertempur, kilat menyambar pokok itu.
Menyatukan perbalahan mereka, kuasa yang tercipta…
Kuasa yang sesuci dan seindah kebaikan.
Tapi sekuat dan setegar kejahatan.
Orang kata ia meresapi akarnya hingga ke kedalaman gunung
dan menunggu berabad-abad lamanya.
Betul cakap Durin.
Jadi, betullah Bangsa Dwarf dah menemuinya.
Bijih yang mengandungi cahaya Silmaril yang telah hilang.
Ini saja yang patik akan kata.
Patik dah berjanji untuk menyimpan rahsia kaum Durin.
Bagaimana jika rahsia kamu dengan kaumnya
menjahanamkan kaum kamu sendiri?
Kami mula menyedarinya sejurus sebelum kepulangan Galadriel.
Kami harap dengan pemergiannya,
lenyaplah segala saki-baki perang
dan pereputannya akan terhenti.
Namun, walau apa jua yang kami buat,
ia makin cepat merosot.
Kerosakan pada luarannya
mencerminkan hakikat sebenar.
Hakikat yang cahaya Eldar,
yakni cahaya kita, makin malap.
Siapa lagi yang tahu hal ini?
Beberapa orang saja.
Jadi, beta mahu tanya, buat kali terakhir,
berjayakah Bangsa Dwarf menemui bijih itu?
Patik dah berjanji dengan Durin.
Bagi sesetengah orang, ia mungkin tak bermakna.
Tapi bagi patik,
perkara sebegitulah yang menggambarkan integriti kita.
Patik enggan membiarkan ia tercemar demi harapan semata-mata.
Jangan memperlekehkan harapan, Elrond…
walaupun ia sekecil zarah.
Kerana ketika deria lain terlena,
harapanlah deria pertama yang terjaga dan yang terakhir beradu.
Jika Elf tinggalkan Benua Tengah sekarang,
tentera kegelapan akan menakluk bumi.
Binasalah semuanya,
bukan saja kaum kita, tapi semua kaum.
Jika kemungkinan menghalang semua itu masih belum cukup kuat
untuk kamu memungkiri janji,
maka, beta syorkan kamu cari yang lain.
Apakah nama dunia abadi
Yang timbul dari dalam Lautan Pemutus?
Pulau bertuah, seindah bintang
Untuk bersinar selamanya.
Ia Númenor Númenor indah
Pulau berseri yang istimewa…
Saya tak rasa ia berbahaya.
Ia tentu dah tamat sebelum saya sempat turun kapal.
Tapi jangan beritahu ayah.
Dia kecoh beritahu semua orang yang bakal menantunya wira perang.
Ayuh, menyanyilah.
Kamu ingat seni katanya, bukan?
Awak dah melalak sepanjang malam, mustahil saya boleh lupa.
Mungkin Isildur mahu menyanyi dengan awak.
Ini tentu menarik.
Kekalkan dunia kami Pasukan kami penakluk gagah
-Tidak. -Saya belum pun kata apa-apa.
Dah 15 tahun kita kawan.
Awak ingat saya tak boleh agak?
-Sebenarnya, 16 tahun, tapi… -Ontamo.
Baik, tapi awak rasa apa saya nak kata?
Ucapan maaf meleret-leret yang Ontamo
akan terima serta-merta, tapi saya akan tolak.
Awak tahu kenapa?
Awak nak minta maaf kerana awak fikir saya dah jadi leftenan,
jadi bolehlah awak sertai ekspedisi.
-Bolehkah? -Saya dah agak.
Untuk makluman, saya takkan terima serta-merta.
-Tapi mujur awak minta maaf. -Mana ada.
Saya dah ucap!
Tapi saya sanggup ucap sekali lagi. Maaf kerana mulakan pergaduhan.
Sekarang, bawalah saya bersama.
Tidak.
Apa lagi yang awak nak?
Baiklah, tumbuklah saya.
Rahang, perut, ikut suka awak. Satu tumbukan.
Tiga.
Dua.
Sebenarnya…
Rasanya itu tiga kali.
Jadi, boleh saya ikut awak?
Isildur, awak kawan saya yang paling lama.
Malah awak masih kawan saya yang paling akrab, tapi…
-Apa? -Ontamo, tolonglah.
Tapi saya tak boleh pertaruhkan reputasi saya
kerana awak pasti akan meninggalkan tugas awak.
Kali ini berbeza.
Moga begitulah satu hari nanti.
Moga satu hari nanti, awak jumpa sesuatu
yang buat awak berkorban segalanya dengan rela hati.
Saya akan jaga Berek untuk awak, saya janji.
Berek pun akan pergi?
Ketua kuda mahukan Berek.
Maaf, Isil. Laut sentiasa benar.
Awak curi-curi naik kapal?
Awak nak bakar kapal?
Pergi dari sini. Saya takkan beritahu orang yang saya nampak awak.
-Serahkan lantera itu. -Jangan.
Serahkannya!
Panggil semua orang. Cepat!
Tarik mereka keluar. Cepat!
Tarik mereka keluar! Isildur?
Isildur?
Apa yang berlaku?
Dia di dalam bot memancing. Tentu tong arak yang meletup.
Tong arak?
Dia selamatnya nyawa saya.
Dia boleh saja pergi, tapi dia selamatkan saya.
Kapten!
Besar kemungkinan ia angkara perompak,
tapi kami belum dapat mengesannya.
Mujurlah kapal itu tak musnah sepenuhnya.
Jelas sekali ada orang cuba buat tuanku rasa sangsi sekali lagi.
-Jangan terpedaya olehnya. -Patik tak setuju dengan Elf itu.
Kita mungkin bertindak terburu-buru.
Kerajaan perlu dipimpin, bukan diheret.
Kita patut tangguhkan pelayaran ini
sehinggalah lebih ramai rakyat setuju dengannya.
Musuh kita makin kuat setiap hari. Malah, mungkin setiap jam.
Ingat tujuan tuanku pilih jalan ini dan pegangan tuanku.
Kamu fikir beta dah lupa?
Kita masih ada tiga kapal dan restu ayahanda tuanku.
Bagaimana dengan Lord Halbrand?
Dia tunggu keberangkatan kita.
Sudah tentu.
Tuanku mahu saya suruh Pengawal Laut bertenang?
Majlis ini akan berkumpul subuh pagi esok untuk membuat keputusan.
Suruh Lord Halbrand menghadirinya.
Apa yang tuan berjaya sahkan?
Elrond, maafkan saya.
Maafkan tuan?
Kerana tak beritahu lebih awal.
Tuan tahu.
Saya dah merayu supaya kongsi rancangan ini dengan awak,
tapi Raja Agung tak setuju.
Jadi, mithril ini…
Satu-satunya penyelamat kita?
Elrond, saya dah mengujinya dalam semua keadaan.
Tiada apa-apa dapat memudarkan cahayanya.
Kami percaya jika kita dapat memperolehnya dengan banyak secepat mungkin,
cukup cepat untuk menyinari semua Elf dengan cahaya Valar sekali lagi…
Maka, ya.
Ya. Ia mungkin dapat menyelamatkan kita.
Saya kesal.
Kerana Raja Agung tipu saya?
Atau kerana kaum kita akan hancur melainkan saya mungkin janji?
Juga mengkhianati kawan?
Saya ada, Elrond, pada malam ayah awak belayar.
Makhluk fana yang yakin dia boleh memujuk para dewa
agar membantu kami berperang.
Ibu awak memujuknya supaya tidak pergi,
memohon, merayu bertanyakan kenapa. Kenapa dia yang harus pergi?
Awak tahu apa jawapannya?
Kerana dia saja yang mampu.
Saya bersalah kerana mempergunakan awak.
Maafkan saya.
Esok, ratu mahu berjumpa dengan awak.
Jawapan awak menentukan sama ada misi ini disambung atau dibatalkan.
-Tolonglah saya. -Rasanya saya dah banyak membantu.
Jadi, bantulah diri awak.
Jangan lawan saya, tapi kita lawan mereka bersama.
Tak lama dahulu, orang seperti saya memihak kepada mereka.
Orang seperti awak, bukan awak.
Awak silap.
Awak tak tahu apa saya dah buat sebelum berakhir di atas rakit itu.
Awak tak tahu cara saya untuk hidup.
Atau cara kami untuk hidup.
Apabila semua orang ini tahu, mereka akan usir saya.
Termasuklah awak.
Kadangkala, untuk mendapatkan cahaya, kita perlu merasai kegelapan.
Apa awak tahu tentang kegelapan?
Pisau itu milik siapa, Galadriel?
Awak kehilangan siapa?
Abang saya.
Apa yang menimpanya?
Dia terbunuh.
Di tempat yang gelap dan penuh kedukaan.
Oleh khadam Sauron. Puas hati?
Jadi, awak nak balas dendam?
Rasa dahaga tak dapat dipuaskan dengan air laut.
Jadi, kenapa? Kenapa awak terus berjuang?
Awak nak saya pergi ke satu-satunya tempat yang saya enggan pergi.
Setidak-tidaknya, beritahulah saya sebabnya.
Kenapa awak terus berjuang?
Kerana saya tak mampu berhenti.
Pasukan yang saya pimpin memberontak.
Rakan karib saya bersekongkol dengan raja untuk menyingkirkan saya.
Mereka semua pun sama…
Saya rasa mereka jadi begitu kerana tak dapat membezakan saya…
Dengan kejahatan yang saya lawan.
Saya bersimpati.
Atas kematian abang awak.
Atas semuanya.
Saya amat bersimpati.
Simpati awak tak dapat mengubati hati saya.
Alat bertukang pun tak dapat mengubati hati awak.
Awak takkan hidup tenang di sini.
Begitu juga dengan saya.
Tiada ketenangan yang berkekalan
kecuali yang seberang sana.
Saya sudah lama berjuang untuk mencapai ketenangan.
Ini cara untuk awak mencapainya.
Sudah lama saya menantikan hari ini.
Hari bangsa tuan akhirnya kembali,
untuk mengangkat kedudukan kami yang kotor dan keji,
untuk berada di sisi tuan seperti yang sepatutnya.
Saya sedia berkhidmat untuk tuan sampai mati.
Saya bersumpah untuk taat setia kepada Sauron.
Tuan Sauron, bukan?
Hei… Tunggu dulu…
Saya sedia berkhidmat, tak kisahlah tuan siapa.
Hanya darah boleh membuktikan kesetiaan.
Waldreg?
Waldreg...
Waldreg, tidak.
Tidak…
Tidak!
Lain kali, tinggikan bidikan.
Jangan takut kepada tali busur.
Kenapa awak ajar saya?
Kerana saya ambil masa lebih 200 tahun
untuk rasa cukup berani agar mampu berdiri di sini malam ini.
Kamu dah berani pada usia 14 tahun.
Kita memang perlukan sifat itu.
Selama saya hidup, kaum awak mengawasi kami.
Menghitung setiap bisikan.
Gusar yang pisau dapur kami terlalu tajam.
Kita semua akan mati ditimbus menara ini.
Kenapa awak nak mati dengan kami?
Kerana semasa saya mengawasi kalian,
saya mula mengenali kalian dengan lebih dekat.
Separuh orang kami dah pergi.
Tapi separuh lagi masih di sini.
Termasuklah kamu.
Jadi, tinggikan bidikan kamu.
Ada sesuatu yang awak tak tahu.
Saya pernah lihat benda ini.
Ia kunci.
Dihasilkan oleh ilmu purba musuh untuk menundukkan nenek moyang kamu.
Kunci apa?
Saya tak tahu.
Ketua musuh itu kata yang dia mahu jadi dewa,
dan menjadikan tanah ini milik Orc.
Saya tak faham maksudnya, tapi yang pasti,
dia tahu anak awak simpan benda yang menjanjikan impiannya.
Berapa lama lagi?
Beberapa hari.
Mungkin beberapa jam.
Kita boleh mengharunginya.
Tentu ada caranya.
Saya pasti.
Memang ada.
Tidak! Jika awak tunduk kepada musuh, awak rampas segalanya,
daripada anak awak dan cucu-cicit awak.
Kaum awak berusaha sepanjang Zaman untuk kembali ke jalan yang lurus.
Sanggup awak sesat semula hanya kerana dilanda kesedihan?
Tentu ada cara lain.
Cara apa? Beritahulah saya.
Tengoklah.
Kami memang patut diawasi,
kerana kami ditakdirkan diselubungi kegelapan.
Itu ikhtiar kami untuk hidup.
Mungkin hati kami memang gelap.
Selama-lamanya.
Bukan hanya nyawa kita saja yang terancam.
Semasa Morgoth berperang, seluruh benua tenggelam.
Entah malapetaka apa akan berlaku
jika ia jatuh ke tangan musuh?
Mampukah kita menghalangnya?
Tengoklah. Ia dah berakhir.
-Belum lagi. -Tak lama lagi.
Apabila mereka menyerang, menara ini akan tumbang.
Nampat!
Awak reka cerita itu, ya?
Disa dah lama minta meja baru, jadi…
Bolehlah, ia tak berat sangat pun.
Bukan berat meja itu yang membebankan saya.
Kongsilah beban itu dengan saya.
Jika dikongsi, beratnya mungkin berkurang atau berganda.
Bergantung pada si pendengar.
Aduhai! Janganlah berdolak-dalih lagi.
Beritahu saja perkara sebenar.
Saya tak berterus terang dengan awak, Durin.
Saya tak datang atas nama persahabatan, tapi satu harapan.
Tapi saya tak sedar.
Tapi saya datang kerana mithril.
Kenapa?
Tanpanya,
kaum saya perlu berpindah sebelum musim panas jika enggan lenyap.
Lenyap?
Apa maksudnya?
Roh kami yang abadi akan menyusut
makin lama makin menghilang
sehingga yang tinggal cuma bayang
yang terhapus ditelan zaman.
Selama-lamanya.
Jadi, nasib kaum Elf terletak di tangan saya?
Nampaknya begitulah.
Ulang sekali lagi.
Nasib kaum Elf terletak di tangan awak.
Tangan siapa?
Tangan awak.
Tunggu apa lagi? Mari kita pergi.
-Durin… -Jangan berterima kasih dulu.
Ucaplah selepas kita berjaya pujuk ayah saya.
Ayuh, mari kita pergi sekarang.
Perjalanannya bukan dekat.
Cahaya matahari ini buat saya senak perut.
Dengan satu syarat. Beritahu Disa saya yang hadiahkan meja ini.
Jangan melebih-lebih pula.
Lord Halbrand, Raja Agung mahu jumpa tuan.
Tengoklah, ayah dia tolong dia dapatkan kerja, sekali lagi.
Saya dapatkannya sendiri. Macam awak.
Askar.
Lapor diri kepada ketua kuda.
Saya ahli pasukan berkuda?
Benar.
Tukang cuci kandang.
Askar!
Buka ikatan!
Tebarkan layar!
Kita menuju ke arah timur laut.
Untuk ke Benua Tengah.
Ya!
Mentari terbenam
Di sebalik batu
Sinar di menara
Semakin halus
Api tinggal bara
Malam bulan purnama
Kutinggalkan semuanya
Untuk entah ke mana
Serulah aku Dunia nun di sana
Tibalah hari aku berkelana
Mengembara, bertualang
Berkelana
Tabung air kian kering
Makanan kian tiada
Kudratku menipis Langkah kugesa
Kontotnya kakiku Perjalanan jauh
Di kiriku, penat lesu
Di kananku, lagu
Menyanyilah kepadaku Dunia di sana
Ayuh, pimpinlah aku Berkelana
Carilah aku
Yang sedang berkelana
Kuterima jawapannya
Dari langit berawan
Tak semua yang berkelana Terpesong haluan
Walau betapa peritnya
Yang perlu kukorban
Tak semua yang berkelana Terpesong haluan
Terjemahan sari kata oleh Noorsalwati
Penyelia Kreatif Bima Gasendo